Espectacular desfilada dels Moros i Cristians d'Alaquàs
17/09/2011

# Espectacular desfilada dels Moros i Cristians d'Alaquàs

*   17/09/2011
*   [Imprimir](#)
*   Compartir
*    https://www.alaquas.org/documento.asp?id\_do=12870

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12870%2F0&title=Ajuntament%20d%27Alaqu%C3%A0s.%20Premsa.Espectacular%20desfilada%20dels%20Moros%20i%20Cristians%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12870/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12870/17092011dsc01038_Form_4.jpg)](https://www.alaquas.org/ficheros/documentos/2011/2/12870/17092011dsc01038_Form_10.jpg "<a href='https://www.alaquas.org/ficheros/documentos/2011/2/12870/17092011dsc01038_Form_10.jpg' target=_blank><i class='fa fa-external-link' aria-hidden='true'></i>.Espectacular desfilada dels Moros i Cristians d'Alaquàs</a>")

Milers de veïns i veïnes desfilen pels carrers d'Alaquàs en la tradicional Entrà organitzada per l'Associació Moros i Cristians Perolers

La participació, la música i el colorit van ser el més destacat de la vesprada del 17 de setembre, protagonitzada pels Moros i Cristians d'Alaquàs. La tradicional _Entrà_ va reunir a un gran nombre de veïns i veïnes que van contemplar pels diversos carrers d'Alaquàs la tradicional desfilada de Festes Majors en què van participar un total de 29 filaes i comparses. L'alcaldessa d'Alaquàs, Elvira García Campos, va desfilar amb la seua _Filà_ Els Ollers.

L'_Entrà_ es va iniciar a les 19:30 hores en el Castell d'Alaquàs amb les tropes mores capitanejades per la Capitania Mora Alcassabars presidida pel capità moro, José Navarro Sauquillo. Va iniciar la cercavila la comparsa La Haima seguida de Sarraïns, Al-Andalús, Al-Jazar, Amiries, Els Beduïns, Muladins, Al-Zhamora, Al-Azark, Els Ollers, El Cresol, La Lluna i El Cobertís.

A continuació van desfilar les filaes cristianes capitanejades per la _Filà_ els Almogàvers i els seus capitans Marian Martínez Hervás i Rubén López Minuesa. La primera a desfilar va ser l'Alfàbega, seguida dels Arquers, Els Corsaris, Els Contrabandistes, Jaume i Cristià d'Alaquàs, Babieca, Els Hospitalaris d'Alaquàs, Els Cordovesos, Els Templaris, Regne d'Aquitània, Els Conqueridors, el Penó de la Conquesta i la Rialla.

L'_Entrà_ dels Moros i Cristians és un dels esdeveniments més espectaculars de les Festes Majors i l'acte més important dels que organitza l'Associació de Moros i Cristians Perolers d'Alaquàs. Milers de veïns i veïnes contemplen cada any aquesta desfilada que recorre els diversos carrers d'Alaquàs.